กกต.เคาะเลือกตั้งซ่อม “ส.ส.ราชบุรี” แทน “ปารีณา” ลงคะแนน 21 พ.ค.นี้
กกต.เคาะเลือกตั้งซ่อม “ส.ส.เขต 3 ราชบุรี” ทดแทน “ปารีณา ไกรคุปต์” หลักถูกดำเนินคดีบุกรุกป่าสงวน ลงคะแนน 21 พ.ค.65 เตรียมเปิดรับสมัคร 21-25 เม.ย. 2565
กกต.เคาะเลือกตั้งซ่อม “ส.ส.เขต 3 ราชบุรี” แทน “ปารีณา” ลงคะแนน 21 พ.ค.65 เตรียมเปิดรับสมัคร 21-25 เม.ย. 2565
18 เม.ย. 2565

สำนักงานคณะกรรมการการเลือกตั้ง  หรือ กกต. ประกาศให้มีการเลือกตั้งซ่อมสมาชิกสภาผู้แทนราษฎร (ส.ส.) จังหวัดราชบุรี เขตเลือกตั้งที่ 3 แทน นางสาว ปารีณา ไกรคุปต์ อดีตส.ส.ราชบุรี พรรคพลังประชารัฐ หลังถูกศาลฎีกา พิพากษาคดีรุกพื้นที่ป่าสงวนใน จ.ราชบุรี ซึ่งตามรัฐธรรมนูญแห่งราชอาณาจักรไทยพุทธศักราช 2560 มาตรา 105 ประกอบมาตรา 102 กกต.ต้องจัดให้มีการเลือกตั้ง ส.ส.แทนตำแหน่งที่ว่าง ภายใน 45 วันนับแต่วันที่ตำแหน่งว่างลง
โดยในวันนี้ กกต.ได้ออกประกาศคณะกรรมการการเลือกตั้ง เรื่อง กำหนดวันเลือกตั้ง และวันรับสมัครรับเลือกตั้ง ส.ส.จังหวัดราชบุรี เขตเลือกตั้งที่ 3 แทนตำแหน่งที่ว่าง ดังนี้ 1.ให้ออกเสียงลงคะแนนเลือกตั้งในวันเสาร์ที่ 21 พ.ค.2565 เวลา 08.00-17.00 น. และ 2.เปิดรับสมัครรับเลือกตั้งในวันที่ 21-25 เม.ย.2565 ตั้งแต่เวลา 08.30-16.30 น. (ไม่เว้นวันหยุดราชการ)